als_Latn dik_Latn sag_Latn
-
12 Mars 2015
Futet në Rend të Ditës Projektligji për Ndalimin e Luftërave Jashtë VenditShare:
-
-
Me 69 vota për, 1 abstenim dhe 1 kundërshtim, deputetët e Kuvendit të Kosovës futën në rend të ditës të seancës së sotme shqyrtimin e dytë të Projektligjit për Ndalimin e Bashkimit në Konfliktet e Armatosura Jashtë Vendit.
Futjen si pikë të rendit të ditës e propozoi kryetari i Komisionit Funksional dhe deputeti i AAK-së Daut Haradinaj.
“Meqë ky ligj ka kaluar në të gjitha komisionet, propozoj që të jetë pikë e rendit të ditës së Kuvendit”, tha Haradinaj.
Propozimi i Haradinajt nxiti reagimin e deputetit të Lëvizjes “Vetëvendosje” Rexhep Selimi që tha se projektligji nuk e saktëson qëllimin dhe lejon keqpërdorimin e tij.
“ Edhe në leximin e parë kemi dhënë vërejtje që pse konsiderojmë që ky projektligj nuk bën të votohet si i tillë”, deklaroi Selimi.
Më pas ky deputet lexoi tetë amendamentet e “Vetëvendosjes” për këtë projektligj që nuk arritën për çështje procedurale të shqyrtohen nga Komisioni Funksional.
Të riformulohet qëllimi i këtij projektligji, të hartohen dhe shpallen organizatat terroriste, MPB të shpall me njoftim publik emrat e qytetarëve në organizata terroriste me një vendim të gjykatës si dhe të shtohen disa nene dhe të largohen disa paragrafë të neneve të këtij projektligji, ishin disa nga amendamentet e lexuara nga Selimi.
Pas leximit të amendamenteve, Rexhep Selimi kërkoi që projektligji t’i kthehet Qeverisë.
“Projektligji që tani kërkohet të votohet nga Komision nuk e ka qëllimin dhe mund të keqpërdoret, andaj propozoj t’ia kthejmë qeverisë këtë projekt ligj dhe ta bëjmë një ligj të duhur që e ka qëllimin”, tha Selimi.
Por leximin e amendamenteve nga Selimi, deputeti i PDK-së Fadil Demaku e cilësoi bërje të politikës në Kuvend.
“Të gjitha amendament që i lexoi Rexhep Selimi janë lexuar në tri mbledhje të Komisionit, por që nuk janë përkrahur. Është një strategji e tyre të bëjnë politikë këtu në Kuvend, sepse i ka pasë mundësitë që t’i lexojë dhe procedojë në komision”, tha Demaku.
Megjithatë, deputeti i “Vetëvendosjes” Ilir Deda u sugjeroi deputetëve tjerë të mos nguten me votim në lexim të dytë të këtij projektligji.
“ Ju kisha lutë që ta sqarojmë dhe çështjen e amendamenteve që ka propozua Vetëvendosje. Këto amendamente e bëjnë ligjin më të mirë”, tha Deda.
Edhe deputeti i LDK-së Arben Gashi kërkoi të dijë se pse “Vetëvendosja” nuk i ka proceduar këto amendamente për t’u diskutuar në Kuvend.
“Pse nuk i kanë dorëzua proceduralisht këto amendamente në mënyrë formale dhe sot kishim qenë të detyruar të diskutojmë si deputetë”, deklaroi Gashi.
Kritika ky projektligj mori edhe për gabime drejtshkrimore dhe përdorim të fjalëve nga gjuhët e huaja.
“Nuk do të ndalesha te përmbajtja e këtij ligji, meqë shumica e grupeve parlamentare janë pro tij, por do të ndalesha te përdorimi i fjalës trajnim që nuk është fjalë e gjuhës shqipe, andaj mund të zëvendësohet. Meqë është problem i gjuhës dhe jo i përmbajtjes, atëherë propozoj t’i hiqet fjala trajnim dhe po ashtu lektori të rregullojë dhe gabimet drejtshkrimore,” dhe Raif Qela nga PDK-ja.
Menjëherë pas këtyre reagimeve Lëvizja Vetëvendosje kërkoi mocion për futjen e tetë amendamenteve të tyre.
Pas qëndrimeve të grupeve parlamentare për përkrahjen apo mospërkrahjen e këtij mocioni, seanca e Kuvendit u ndërpre për të vazhduar në orën 15:00 ku do të vazhdohet diskutimi për Projektligjin për Ndalimin e Bashkimit në Konfliktet e Armatosura Jashtë Vendit.
komento përmes
unk fao_Latn als_Latn unk unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn